CELEX: 62013CN0252
Language: sk
Date: 2013-05-07 00:00:00
Title: Vec C-252/13: Žaloba podaná 7. mája 2013 — Európska komisia/Holandské kráľovstvo

20.7.2013   
            
            
               SK
            
            
               Úradný vestník Európskej únie
            
            
               C 207/25
            
         Žaloba podaná 7. mája 2013 — Európska komisia/Holandské kráľovstvo
   (Vec C-252/13)
   2013/C 207/40
   Jazyk konania: holandčina
   
      Účastníci konania
   
   
      Žalobkyňa: Európska komisia (v zastúpení: D. Martin a M. van Beek)
   
      Žalovaný: Holandské kráľovstvo
   
      Návrhy žalobkyne
   
   Žalobkyňa navrhuje, aby Súdny dvor
   
               —
            
            
               určil, že Holandské kráľovstvo si tým, že zachovalo ustanovenia holandského práva, ktoré sú v rozpore s článkom 1 ods. 2 písm. a) a b), článkom 15 a článkom 28 ods. 2 smernice Európskeho parlamentu a Rady 2006/54/ES (1) z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie), nesplnilo povinnosti, ktoré mu vyplývajú z tejto smernice,
            
         
               —
            
            
               zaviazal Holandské kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia zastáva názor, že holandské pracovné právo dostatočne nezdôrazňuje, že ak sa s pracovníčkami pri návrate po skončení tehotenskej alebo materskej dovolenky zaobchádza nepriaznivejšie, pokiaľ ide o pracovné podmienky, porušuje to zákaz diskriminácie na základe tehotenstva, pôrodu a materstva.
   Tento zákaz dostatočne nezdôrazňuje samotná okolnosť, že zamestnávateľ, ktorý v pracovnej zmluve jednostranne mení činnosti a pracovné podmienky, si nespĺňa povinnosti.
   Nie je dostatočné tvrdenie, že ak sa osobe prizná právo na dovolenku vyplývajúce zo zákona, nevyhnutne to znamená protiprávnosť akéhokoľvek nepriaznivejšieho zaobchádzania. Rovnako nepredstavuje možnosť odvolať sa na všeobecný zákaz diskriminácie a na zásadu dobrého zamestnávateľa, ktorá je zakotvená v Burgerlijk Wetboek (Občiansky zákonník), dostatočne dôrazné a presné prebratie tohto ustanovenia smernice.
   Táto situácia nespĺňa požiadavky transparentnosti a právnej istoty, ktoré Súdny dvor kladie na prebratie smernice do vnútroštátneho právneho poriadku.
   
      (1)  Ú. v. EÚ L 204, s. 23.